Der nît ſin vas vil tvnkel verwet als ein bleich gehilwe
Der nît ſin vas vil tvnkel verwet als ein bleich gehilwe·
ſwen er beſizet des gemvͤte wont in leides gilwe·
ſam dc har dú milwe· kan tǒgēlichen wol zerkivn·
ſvs kivwet er ſin ſelbes neſt der vppekliche trvret·
er machet dc dvrch froͤmde ſvͤſſekeit ein h̾ze ſvret·
darīne er v̾mvret· lit als ein made in einer ſchivn·
wiſſent dc ein nidig h̾ze niemer růwe wirt gewar·
wā es ſin gemvͤte gar· ze tode an froͤidē ſnidet·
durh das die w̾den vngelúke ſchúhet vn̄ midet·
wol im d̾ has dvrh ſine ſelde vō dē argen lidet·
ſwen d̾ boͤſe nidet· der wirret ſich in heiles riun·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse